เรื่องร้องเรียน: มีการนำขยะมาทิ้งข้างทางบริเวณ local road ใต้ทางด่วนศรีรัช-วงแหวนรอบนอก เป็นประจำ โดยเฉพาะบริเวณฝั่งตรงข้ามหมู่บ้านกลางเมือง เขตบางพลัดต้องคอยนำรถมาขนไปเรื่อยๆแต่ก็สู้คนเอามาทิ้งไม่ได้
การดำเนินการของเจ้าหน้าที่: สำนักงานเขตบางพลัด ลงพื้นที่ในกิจกรรม Big Cleaning Day รื้อย้ายกองขยะบริเวณริมทางถนนเลียบทางรถไฟสายใต้ พื้นที่ดังกล่าวมีการทิ้งขยะยาวตลอดทั้งเส้นทาง และมีขยะล้นลงมาบนผิวจราจร จำนวน 3 ที่  อีกทั้งเคยเกิดเหตุเพลิงไหม้ ทำให้สร้างความเดือดร้อนแก่ประชาชนผู้พักอาศัยและที่สัญจรไปมา ซึ่งบริเวณดังกล่าวยังอยู่ในพื้นที่ความรับผิดชอบของการรถไฟแห่งประเทศไทย ดังนั้นเพื่อเป็นการแก้ไขปัญหาดังกล่าวและป้องกันไม่ให้มีการทิ้งขยะ สำนักงานเขตบางพลัด โดยฝ่ายรักษาความสะอาดและสวนสาธารณะ จึงได้บูรณาการร่วมกับหน่วยงานต่าง ๆ ได้แก่ สำนักสิ่งแวดล้อม สำนักการโยธา สำนักงานเขตตลิ่งชัน  หมวดบำรุงทางหลวงชนบทนครอินทร์ หมวดบำรุงทางหลวงชนบทราชพฤกษ์ แขวงทางหลวงธนบุรี สถานีตำรวจนครบาลบางพลัด และภาคประชาชน ในการร่วมกันรื้อย้ายขยะ พร้อมทั้งมีแผนจะปลูกต้นไม้เป็นแนวยาว(ต้นชบา ต้นทองอุไร หรือไม้คลุมดิน) คาดว่าจะสามารถช่วยป้องกันการทิ้งขยะบริเวณดังกล่าวได้ โดยจะดำเนินการระหว่างวันที่ 24-27 มกราคม 2566
ความเห็นของผู้แจ้ง: ขอบคุณเจ้าหน้าที่ทุกท่านที่ลงพื้นที่จัดการปัญหานี้   แต่กว่าจะบูรณาการกับหน่วยงานต่างๆจนกว่าจะลงมือทำได้ ใช้เวลา 5 เดือนซึ่งนานมากๆ จนมีไฟไหม้ ขยะชิ้นใหญ่เช่นโถชักโครกอยู่กลางถนน ทำให้เกือบเกิดอุบัติเหตุ
พื้นที่: แขวงบางพลัด เขตบางพลัด กรุงเทพมหานคร